Yvo secundus, de Chasant, Abbas XXVI. in die sepulturæ Yuonis primi, prædecessoris sui electus fuit. Sed incœpit regere anno 1275. Rexit annis XIIII. obiit III. Nonas Nouembris 1289. Iacet apud Cluniacum inter altaria S. Andreæ,  S. Clementis. Iste secundus Yuo fuit Prior S. Martini Parisiensis. Venerandus namque ipse Pater bonæ memoriæ, affluens misericordiæ visceribus specialiter erga Conuentum Cluniacensem. Nam impetrauit quoddam priuilegium in quo continetur, quod domnus Papa inhibet districte  districtius, quod nullus Abbas se intromittat de pictanciis Conuentus, nisi de eius Conuentus voluntate. Item apud Giureium in montana acquisiuit a Domino Duce Burgundiæ magnam,  altam iustitiā dicti loci,  tres homines tailliabiles, quos Dominus Dux habebat in prædicta villa. Item fecit castrum de Giureio. Item fecit domum nouam, granarium de auena,  torcular. Itē perfecit imaginem B. Marię, quę est de auro, pro qua eius prædecessor immediatus Yuo dimisit XXVI. marchas auri, ex quibus facta fuit. Item capsam S. Margaretæ. Item Sanctuarium, siue vexillum de argento, quod portant duo Angeli. Item tres cappas ad imagines factas. Item fecit domos nouas de Botauant. Item  de Besornay. Item de Escurolles,  muros in circuitu. Item acquisiuit a Domino Belli-ioci talliam, quam dictus domnus faciebat hominib. Ecclesiæ Cluniac. in terra sua, quando erat domnus nouus. Item constituit vinum purum in solemnitatibus Sanctorum Abbatum Cluniacensium. Item in solemnitate beatæ Mariæ Magdalenæ vinum purum cum flaconibus. Item statuit charitatem de vino puro, quando aliquis Monachus moritur in Monasterio Cluniacensi. Item statuit octo cereos in Capella beatæ Mariæ de infirmariis, qui accenduntur quando venit Conuentus in dictam Capellam. Anima eius requiescat in pace.